Определение на председателя на Общия съд от 27 март 2023 г. — Cogebi и Cogebi/Съвет
(Дело T-782/22 R)
(Обезпечително производство — Обща външна политика и политика на сигурност — Ограничителни мерки, взети с оглед на действията на Русия, дестабилизиращи положението в Украйна — Забрана за покупка, внос или трансфер, пряко или непряко, в Съюза на стоки, генериращи значителни приходи за Русия — Молба за спиране на изпълнението — Неспазване на изискванията за форма — Недопустимост)
Език на производството: английски
Страни
Жалбоподатели: Cogebi (Берсел, Белгия), Cogebi, a.s. (Табор, Чешка република) (представител: H. over de Linden, адвокат)
Ответник: Съвет на Европейския съюз (представители: M. Bishop и E. Nadbath)
Предмет
С жалбите си, подадени на основание членове 278 и 279 ДФЕС, жалбоподателите искат спиране на изпълнението на приложение VI от Регламент (ЕС) 2022/1904 на Съвета от 6 октомври 2022 година за изменение на Регламент (ЕС) № 833/2014 относно ограничителни мерки с оглед на действията на Русия, дестабилизиращи положението в Украйна (ОВ L 259 I, 2022 г., стр. 3) в частта, в която изменя приложение XXI от Регламент (ЕС) № 833/2014 от 31 юли 2014 година относно ограничителни мерки с оглед на действията на Русия, дестабилизиращи положението в Украйна (ОВ L 229, 2014 г., стр. 1), като въвежда в него код NC 6814 в списъка на стоките и технологиите, посочени в член 3 и от Регламент № 833/2014
Диспозитив
Отхвърля молбата за допускане на обезпечителни мерки.
Не се произнася по съдебните разноски.
____________